Praza do Paraíso

A Praza do Paraíso era unha praza medieval de Santiago de Compostela, que se localizaba entre o mosteiro de San Martiño Pinario e a porta norte da Catedral de Santiago de Compostela á que servía de adro, ademais era o final do Camiño de Santiago.

A praza descríbese no Códice Calixtino como un lugar empedrado no que se xuntaban habitualmente os comerciantes e artesáns da cidade. Unha fonte no medio da praza, construída en 1122, servía para que se bañasen os peregrinos antes de entrar na catedral.

 Véxase tamén 
 Outros artigos 
 Praza de Cervantes
 Praza da Quintana

Paraiso
Categoría:Santiago de Compostela sen imaxes
Categoría:Historia de Santiago de Compostela
Categoría:Historia medieval de Galicia